O sinu Davidov, ljubavi gorušta
O sinu Davidov, ljubavi gorušta,
   ki za nas od Židov ubit se dopušta,
   molim te moleći za želju ku t' nošu,
   ku željom želeći u željah ja prošu.
Užeži od tvoje živ oganj ljubavi,
   u srce ter moje da gori postavi;
   neka se ja spražu, neka grem vas u plam
   za tobom, jer dražu tebe stvar ne imam.
Neka se ja satrem, neka se satrem vas,
   za tebe da umrem, kako mreš ti za nas;
   neka me na križu razapnu s tobom sad,
   neka me izrižu svi noži, - ja sam rad!
Istom me ne ostav', istom se ne dijeli
   od mene tva ljubav, dokli sam u tijeli;
   dokli se duh u skut Abramov moj zgleda,
   gdi ova teška put po sebi doć ne da.

Hrvatsko 16. stoljeće